Caibarién

Caibarién is a municipality an ceety in the Villa Clara province o Cuba. Caibarien is kent as "La Villa Blanca" (The White Toun) for its sands an beaches. Thay are famous for thair "Parrandas" (Carnivals) alang wi Remedios (the neebouring toun locatit 7 kilometre (4.3 mi) wast) an Camajuani. History The toun wis foondit on 26 October 1832 frae a cairt designed bi Estratón Bauza. For his constant concern an tenacity in thair efforts, an acause he affered some o his launds an economic concessions tae the foondin o the toun Don Narciso de Justa is considered the foonder o Caibarién. On 1834 it wis namit Colonia de Vives, but on 1837 the oreeginal name (Caibarién) wis restored. On 19 September 1873 wis awairdit the veelage title. In 1878 the toun already haed stores, kirks, schools an newspapers. On October 25 wis foondit the committee o the Cuban Liberal Pairty in Caibarién, an elections war prepared atween the Liberal Pairty an the Constitutional Union. On 1 Januar 1879 Caibarién emerged as an independent municipality o Remedios an the first ceety council wis established bein it first Mayor Don Hipólito Escobar Martelo frae the Liberal Pairty. On 1891, Laureano López Cosío wis chosen as Mayor. On the seicont hauf o 1893 the poleetical turmoil began tae increase, sheddin elements frae the Conservative Union tae form a third poleetical pairty cried Reform. This year the mayor Cosío dee'd an Damián Judez Celaya wis electit. On 18 Januar 1895 Judez dee'd an wis succeedit bi the Spainyie merchant Antonio Imaz Llaguno. Afore the unthirldom war o 1895 the veelage haes achievit steady progress, showin an economic pouer that wis a real surprise at the time. The aurie wis scene o actions durin the unthirldom wars o the nineteent century lik the uprisin o Carlos Roloff. Geografie The ceety is situated on the north coast o Cuba, borderin the Bay o Buena Vista (Bahia de Buena Vista) o the Atlantic Ocean. It lees at the eastren extremity o the Villa Clara Province, close tae the border wi Sancti Spíritus Province. The toun is servit bi the Caibarien Airport (IATA: -, ICAO: MUCB). The municipality is dividit intae the barrios o Primero, Segundo, Tercero, Cuarto an Quinto. Economy an tourism It served as a shippin pynt for agricultural commodities, such as succarcane, tobacco, an fruit. It servit as a sponge-fishin centre an aw. Its hotels are nou destroyed bi lack o care, an maist concrete hooses are crumblin on tae its streets. The piers that ance servit as shippin pynts for agricultural commodities hae fawen intae the bay. The twa succar mills that uised tae send thair succar exports throu the harbour are nou closed an crumblin. The major succar mill (Reforma) it is nou a museum for tourist. The Parrandas carnivals tak place twice a year on August–September an bi the mid o Dizember. Thay last uisually for aboot twa weeks at a time. The main centre for tourists in Caibarien is "Los Cayos" (The keys) wi such cays as Cayo Santa Maria, Cayo Fragoso, Cayo las Brujas, etc. New Cuban reforms nou allou Cuban ceetizens tae enter the resorts an beaches that wur ance exclusive tae tourists. Demografics In 2004, the municipality o Caibarién haed a population o 38,064. Wi a tot aurie o 212 km2 (82 sq mi), it haes a population densitie o 179.5/km2 (465/sq mi). Cayo Conuco Cayo Conuco is a sma island locatit seiven kilometres frae Caibarién, which is joined tae the mainlaund bi a stane causewa. It wis recently covered anerlie bi thin, dry pastur, housomeivver native plant species hae resumit thair oreeginal place. In 1948, the Asociación de Scouts de Cuba held its seicont naitional Jamboree in Cayo Conuco, Caibarién. See an aw Municipalities o Cuba Leet o ceeties in Cuba Gallery References Freemit airtins Picturs o Caibarién Archived 2006-08-18 at the Wayback Machine